Șeful ASF: Limitarea retragerilor din Pilonul II și extinderea eșalonării sunt necesare în perspectiva vârfului de pensionări din 2030
Alexandru Petrescu, președintele Autorității de Supraveghere Financiară (ASF), a declarat vineri, într-o conferință de presă la Palatul Victoria, că modificările propuse pentru plata pensiilor din Pilonul II - limitarea retragerii la 25% din sumă într-o singură tranșă și extinderea perioadei de eșalonare a plății restului de la 5 la 10 ani - au fost motivate de perspectivele demografice.